Source: http://docplayer.fi/796940-Sahkotyoturvallisuuden-perusteet-toisen-asteen-ammatillisessa-koulutuksessa.html
Timestamp: 2018-05-26 18:12:14+00:00
Document Index: 21690831

Matched Legal Cases: ['kko ', 'kko ', 'kko ', 'kko ', 'kko ', 'kko ']

Sähkötyöturvallisuuden perusteet toisen asteen ammatillisessa koulutuksessa - PDF
Download "Sähkötyöturvallisuuden perusteet toisen asteen ammatillisessa koulutuksessa"
1 Sähkötyöturvallisuuden perusteet toisen asteen ammatillisessa koulutuksessa
2 Sähkötyöturvallisuuden perusteet toisen asteen ammatillisessa koulutuksessa SEINÄJOEN KOULUTUSKUNTAYHTYMÄ 1
3 Tämä teos on tuotettu Euroopan sosiaalirahaston myöntämällä tuella. Teoksen kopioimisen yhteydessä on mainittava lähdetiedot. Tähän teokseen kuuluvat koulutusalakohtaiset työturvallisuusoppaat ovat luettavissa myös Seinäjoen koulutuskeskuksen internetsivuilla osoitteessa >> Seinäjoen ammattioppilaitos >> projektit. Julkaisija: Työssäoppimisen työturvallisuus -projekti Projekti kuuluu ESR-tavoite 3 -ohjelman toimenpidekokonaisuuteen 1.2. Toteutusaika Työryhmä Jaakko Korkonen Seinäjoen ammattioppilaitos Matti Ylitalo Vaasan ammattiopisto Keimo Paloposki Suupohjan ammatti-instituutti Mikko Aho Vaasan ammattiopisto Sivunvalmistus, paino Seinäjoen Painohalli Oy, 2005 Suupohjan ammatti-instituutti ISBN
4 SISÄLLYSLUETTELO 1. JOHDANTO SÄHKÖNJAKELUJÄRJESTELMÄ Voimalaitoksia on monenlaisia sen mukaan, mitä niissä poltetaan Jännitteitä kotona Uudisrakennusten sähköturvallisuus Suojajohdinpiirin (maadoituspiirin) periaate Omakotitalon maadoitukset SÄHKÖN VAARALLISUUS Yleistä Ihmiskehon impedanssi Sähkövirran vaikutukset SÄHKÖENSIAPU Yleistä Oireet Auttajan turvallisuus Toimenpiteet pienjänniteiskussa Toimenpiteet suurjänniteiskussa SUOJAUS SÄHKÖISKULTA Jännitteisten osien suojaus koskettamiselta Suojautuminen sähköiskulta vikatilanteessa Suojaus lisäeristyksellä Suojaus syötön automaattisella katkaisulla Suojaus käyttämällä suojaerotusta Suojaus eristämällä sähkölaitteen ympäristö Suojaus käyttämällä pienoisjännitettä Vikavirtasuojakytkin Toimintaperiaate SÄHKÖLAITTEIDEN SUOJAUSLUOKAT Suojausluokan 0 sähkölaitteet Suojausluokan I sähkölaitteet Suojausluokan II sähkölaitteet Suojausluokan III sähkölaitteet
5 7. KOTELOINTILUOKAT Yleistä IP-koodi SÄHKÖTYÖTURVALLISUUS Yleistä Esimerkkejä kuolemaan johtaneista tapaturmista Sähkönkäyttäjälle sallitut työt Jokaiselle sähkönkäyttäjälle sallittuja käyttötoimenpiteitä Jokaiselle sähkönkäyttäjälle sallittuja korjaus- ja asennustöitä Jokaiselle käyttäjälle sallittuja muita töitä Ammattitaito Sähköturvallisuuden valvonta ja vastuut Työskentelykäytännöt Työskentely jännitteettömänä Työt jännitteisten osien läheisyydessä Jännitetyöt SÄHKÖALAN TÖITÄ SÄÄTELEVÄT OHJEET JA MÄÄRÄYKSET SÄHKÖURAKOINTI Sähköpätevyys Sähköpätevyys Sähköpätevyys Hissipätevyys Hissihuoltopätevyys Sähköturvallisuusviranomainen Pätevyystodistukset TULITYÖT JA TULITYÖKORTTI TYÖTURVALLISUUSKORTTI JÄRJESTYS JA SIISTEYS PUTOAMISVAARAN TORJUNTA...30 LÄHTEET
6 1. JOHDANTO Sähköalan perustutkinnon oppilaitoskohtainen opetussuunnitelma edellyttää sähkö- ja työturvallisuuden opettamista. Sähkö- ja työturvallisuusasiat huomioidaan opetuksessa läpi opiskelun ja ne liittyvät jokaiseen opintokokonaisuuteen. Erityistä huomiota asioihin kiinnitetään sähköalan perusosaamisen ja teollisen rakentamisen perussähkötyöt ja tuotannon sähköiset perusohjaukset opintokokonaisuuksien yhteydessä. Tämä opas sisältää valikoidusti sähkö-, ja sähkötyöturvallisuuteen liittyviä tietoja eikä ole kattava. Lisää tietoja löytyy mm. käytetyistä lähteistä. Työturvallisuusasioiden opiskelussa voidaan käyttää myös muuta projektissa kerättyä materiaalia. Työturvallisuusasioissa ei tieto yksin riitä vaan tarvitaan myös taitoja ja niiden harjoittelua säännöllisesti. 2. SÄHKÖNJAKELUJÄRJESTELMÄ Sähkö tehdään voimalaitoksella tai ostetaan ulkomailta. Oletetaan, että sähkö tehdään Suomessa. Tällöin käytetään polttoaineena ydinvoimaa, vettä, kivihiiltä, turvetta tai öljyä. Voimalaitoksella tehty sähkö siirretään kantaverkosta 400 kv:n, 220 kv:n tai 110 kv:n jännitteellä (1 kv = 1000 V) sähkölaitokselle, jossa se muunnetaan 20 kv:n jännitteeksi. Tällä jännitteellä sähkölaitos siirtää sen muuntopiiriin, jossa voi olla viisikymmentäkin kuluttajaa. Muuntopiirin jakelumuuntaja muuntaa sähkön 0,4 kv:n jännitteeksi (400 V), jona kotitaloudet sähkön ostavat. Kuva 1. sähkönjakelujärjestelmä 1. Kantaverkko 2. Kytkinasema ja siirtoverkko muuntopiirille 3. Sähkön siirto kotitalouksille 4. Talojohto 5
7 2.1. Voimalaitoksia on monenlaisia sen mukaan, mitä niissä poltetaan a) Vesivoimala: Norjassa tehdään 95% sähköstä vedellä, miksi? b) Kivihiilivoimala: Käytetään Suomessa huipputehojen aikana, miksi? c) Turvevoimala: Käyttö lisääntyy Suomessa, miksi? d) Ydinvoimala: Onko etuja? e) Öljyvoimala: Käytetään lähinnä tehohuippujen tasaamiseen talvella, esim. Kristiinankaupungissa oleva voimalaitos Jännitteitä kotona Kotona sähköjännitteen suuruus on joko 230 V tai 400 V. 230 V (yksi sulake), esim. astianpesukone (APK), valaistus, pistorasiat; 400 V (kolme sulaketta), esim. liesi, kiuas Kuva 2. Suojamaadoitettu pistorasia Kuva 3. 3-vaiheinen liesi Usein kuulee puhuttavan valovirrasta ja voimavirrasta. Valovirralla tarkoitetaan jännitettä, joka on 230 V, esim. valaistus ja pistorasiat. Voimavirralla tarkoitetaan sulakkeiden välillä olevaa jännitettä, joka on 400 V. Tällaisella jännitteellä toimivat mm. liesi ja yleensä myös sähkömoottorit. Virta-sana tässä on hiukan harhaanjohtava, onhan kyse nimenomaan jännitteestä. 6
8 Kuva 4. Kodin sähköverkko Uudisrakennusten sähköturvallisuus Kaikki pistorasiat ovat maadoitettuja. Vanhoissa asennuksissa on myös maadoittamattomia pistorasioita. Kaikki metallikuoriset laitteet ovat yleensä maadoitettuja. Jos laite on muovikuorinen, se on suojaeristetty eikä tarvitse maadoitusta. Suojaeristetyssä laitteessa on tunnus, esim. pölynimurissa ja hiustenkuivaajassa Suojajohdinpiirin (maadoituspiirin) periaate Sähkökeskus Pistorasia Kuva 5. Suojajohdin pistorasialta keskukselle. Maadoitus jatkuu sähkökeskukselta maadoitettavaan pistorasiaan. Näissä ryhmissä voi olla rasioita, joissa maadoitusta jatketaan edelleen. 7
9 Omakotitalon maadoitukset Kaikki talon maadoitukset yhdistetään potentiaalintasauskiskoon (= PE-kisko eli maadoitus). Omakotitalossa tehdään seuraavat maadoitukset: 1. maadoituselektrodi 16 mm² CU (kupari) sähkölaitokselta taloon tulevan kaapelin kanssa samassa kaapeliojassa 2. kosteiden tilojen (pesuhuone, sauna) betoniraudoitus 3. ilmanvaihto/lämmöntalteenottojärjestelmän runkoputkistot 4. antenni 5. sähkökeskus Maadoituksella pyritään suojaamaan sähkönkäyttäjää esim. viallisilta laitteilta, eli jos laite on oikosulussa, sulake palaa (= toimii). Kuva 6. Potentiaalintasauskisko 8
10 3. SÄHKÖN VAARALLISUUS 3.1. Yleistä Sähkön vaarallisuus ihmiselle riippuu virran suuruudesta ja kestoajasta. Virran suuruus voidaan laskea kaavasta I = U/Z. Tästä voidaan päätellä, että vaarallisuuteen vaikuttaa kehoon kohdistuva jännite U ja ihmiskehon impedanssi Z (vastus / R). Koska kysymyksessä on yleensä vaihtosähkö, puhutaan impedanssista. Tämä tarkoittaa sitä, että on otettava huomioon myös jännitteen taajuuden vaikutus Ihmiskehon impedanssi Ihmisen kehon impedanssin (vastuksen) muodostavat iho ja kudokset. Mitä kuivempi iho, sitä suurempi on impedanssi. Vastaavasti veri ja kudosnesteet johtavat hyvin sähköä, kun taas luut vastustavat enemmän virran kulkua. Kokeellisesti on voitu todeta keskimääräisiä kokonaisimpedansseja kehon eri osien välille. Esimerkiksi kädestä käteen tai kädestä jalkaan on impedanssi noin 1300 Ω, 230 V:n jännitteellä. 50 Hz:n vaihtojännitteen vaihdellessa välillä V vaihtelee impedanssi vastaavasti noin Ω. Näihin arvoihin vaikuttaa mm. kosketuspintojen suuruus ja kosteus. Jännitteen taajuuden (Hz) vaikutus kokonaisimpedanssiin saattaa olla hyvinkin suuri. Kuva 7. Ihmisen impedanssi kädestä käteen on n ohmia Esimerkiksi 230 V:n jännitteellä on impedanssi 50 Hz:llä edellä mainittu 1300 Ω. Taajuuden kasvaessa esimerkiksi 2000 Hz:iin putoaa impedanssi lähes 500 Ω:iin Sähkövirran vaikutukset Sähkövirran vaikutukset ihmiskehoon voivat olla hyvinkin yksilölliset. Koska hermojärjestelmämme välittää jännitepulsseja, jotka ohjaavat lihaksiamme, voi pienikin virta aiheuttaa häiriöitä elimistön normaalitoimintaan. Muutaman ma:n virrat ovat yleensä ihmiselle vaarattomia. Niiden aiheuttama säikähdys voi kuitenkin horjauttaa henkilön alas esim. tikapuilta ja näin aiheuttaa välillisen vaaran. Vastaavasti 9
11 jo 10 ma:n virta voi aiheuttaa lihaskouristuksia (jännitteellisestä osasta irrottautuminen estyy) tai halvaannuttaa hengityslihakset. Sähkövirran kasvaessa saattaa syntyä syviäkin palohaavoja virran sisään- ja ulostulokohtiin sekä tapahtua sisäelimistön kiehumista ja hiiltymistä. Yleisin syy kuolemaan johtaneissa sähkötapaturmissa on sydänkammiovärinä. Tämä tarkoittaa sitä, että normaalisti noin kertaa minuutissa tapahtuva supistuminen ja palautuminen lepotilaan muuttuu nopeaksi (jopa supistusta minuutissa) värinäliikkeeksi. Värinä estää sydämen veren pumppauksen, jolloin verenpaine laskee ja verenkierto loppuu. Oheinen kaaviokuva esittää kolme eri aluetta sähkön vaikutukselle ihmiskehoon. Ensimmäinen alue alkaa siitä, kun virta ylittää tuntokynnyksen. Toisella alueella on ylitetty jo ns. kouristuskynnys, ja kun virta ja sen vaikutusaika kasvaa, lisääntyvät myös vaaralliset fysiologiset vaikutukset Kuva 8. Virran fysiologiset vaikutukset Alue a : Alue a-b : Alue b-c : Alue >c : Virta ylittää tuntokynnyksen. Suurimmat arvot ylittävät kouristuskynnyksen. Tämän yläpuolella ei käsien irrottaminen jännitteisistä osista ole omin avuin mahdollista. Jo kouristusrajan (b) alapuolella esiintyy sormi- ja käsivarsilihaksissa voimakkaita kipuja. Voimakkaita kouristuksia käsivarsissa. Hengitysvaikeuksia ja verenpaineen nousua. Palautuvia sydämen toimintahäiriöitä. Virran ja sen vaikutusajan kasvaessa lisääntyvät vaaralliset fysiologiset vaikutukset, kuten sydänkammiovärinä, sydän- ja hengityslihasten kouristukset ja palovammat. 10
12 4. SÄHKÖENSIAPU 4.1. Yleistä Sähkötapaturman aiheuttaa tavallisesti varomaton suhtautuminen sähköön (johtimet, asennukset) tai viallisten sähkölaitteiden käsittely. Sähköisku voi olla ns. pienjänniteisku, suurjänniteisku tai esim. salaman aiheuttama tapaturma. Sähköalalla toimivan henkilön tulee osata toimia oikein ja hallita hätäensiavun anto sähkötapaturman uhreille Oireet Sähköiskun seuraukset riippuvat jännitteestä ja virran voimakkuudesta. Uhrilla ilmenevät oireet voivat olla seuraavat: pistely ja lihassärky kiinnijuuttuminen johtimeen palovammat tajuttomuus sydämenpysähdys ja/tai hengityspysähdys 4.3. Auttajan turvallisuus On huomattava, että uhri johtaa sähköä niin kauan kuin hän on kiinni virtapiirissä. Auttajan on huolehdittava siitä, että hän ei itse joudu virtapiirin osaksi. Sähkön johtumista autettavasta auttajaan edistävät mm. kosteat vaatteet ja kostea ympäristö. Kuiva puu, kuiva kangas ja esimerkiksi kuiva sanomalehti eristävät kohtalaisesti. Hyviä eristeitä suojautumiselle ovat mm. kumikäsineet ja -jalkineet Toimenpiteet pienjänniteiskussa 1. Jos tapaturman uhri on kiinni virtapiirissä uhrin irrottamiseksi virtapiiristä katkaise sähkö joko irrottamalla pistoke tai katkaisemalla päävirta. Luokkaympäristössä Hätä-Seis-kytkimen painallus katkaisee sähköt. ellei sähkön katkaisu onnistu, yritä eristää itsesi kumikäsinein tai -jalkinein ja käytä uhrin irrottamiseen esim. puukeppiä. aloita elvytys. 2. Tarkista tajuntansa menettäneen uhrin tila kokeile pulssi kaulavaltimosta tarkista hengitys asettamalla käden selkäpuoli uhrin suun tai nenän eteen. 11
13 3. Jos tapaturman uhri on on eloton soita hätäkeskukseen (112) ja ilmoita elottomasta sähkötapaturman uhrista aloita puhallus- ja paineluelvytys, jotta uhrin sydän ja hengitys saadaan toimimaan normaalisti jatka elvytystä, kunnes ensiapuhenkilöstö saapuu paikalle. 4. Jos uhri sähköiskun jälkeen hengittää ja pulssi tuntuu kaulavaltimolla, mutta hän on tajuton laita henkilö kylkiasentoon ja varmista, että hengitys voi tapahtua esteettä soita hätäkeskukseen (112) ja ilmoita sähkötapaturman uhrista. 5. Jos uhri on saanut lyhyen sähköiskun ja on tajuissaan, mutta sokissa (huimaa, kalpea ja kylmähikinen iho, nopeana tuntuva syke) aseta autettava makuulle ja nosta jalat koholle tilaa apua paikalle tai toimita uhri sairaalaan Toimenpiteet suurjänniteiskussa Suurjänniteisku syntyy, kun ihminen joutuu kosketukseen korkeajännitteisen voimansiirtojohdon (tai salamaniskun) kanssa. Kun korkeajännitejohto katkeaa ja putoaa maahan, voi vaarallinen alue ulottua noin 25 metrin säteelle ympäristöön. Sähkö voidaan katkaista vain sähkölaitokselta. Tarvittavan elvytyksen voi aloittaa vasta, kun on varmistauduttu siitä, että virta on katkaistu (pl. salamanisku). Tärkeää on myös ottaa huomioon korkeajännitteisissä voimansiirtoverkoissa toimiva jännitteen takaisinkytkentäautomatiikka. Maasulussa tai vastaavassa automatiikka katkaise jännitteet, mutta myös pyrkii kytkemään ne päälle. Mikäli päällekytkentä ei onnistu 2-3 yrityksen jälkeen, katkeaa jännite lopullisesti. 12
14 5. SUOJAUS SÄHKÖISKULTA 5.1. Jännitteisten osien suojaus koskettamiselta Normaalissa käyttötilanteessa sähkölaitteiden jännitteiset osat eivät ole kosketeltavissa eikä niistä tällöin voi myöskään saada sähköiskua. Suojaus toteutetaan seuraavin suojausmenetelmin: a) Jännitteinen osa eristetään. Tämä tarkoittaa, että jännitteinen osa suojataan koskettamiselta eristeaineella. Esimerkiksi jännitteinen johdin eristetään muovi- tai kumikerroksella. b) Jännitteinen osa koteloidaan tai suojataan suojuksella. Sähkökojeissa ja -laitteissa sekä kytkentärasioissa paljaat jännitteiset osat on suojattu joko metallisella tai eristeaineisella kotelolla. c) Jännitteinen osa suojataan esteellä. Tätä tapaa käytetään yleensä vain sähkötiloissa, joihin pääsevät ainoastaan sähköalan ammattihenkilöt. d) Jännitteiset osat sijoitetaan kosketusetäisyyden ulkopuolelle. Tätä suojaustapaa käytetään yleisesti ilmajohdoilla sekä junan ja raitiovaunun ajojohdoilla Suojautuminen sähköiskulta vikatilanteessa Edellä kerrottiin suojausmenetelmistä, joilla estetään jännitteellisten osien tahaton koskettaminen. Sähkölaitteen käyttö ei saa olla vaarallista myöskään vikatilanteessa, kun laite vioittuu ja jännitteellinen osa on kosketeltavissa. Tällaisessa vikatilanteessa on eristämisen ja koteloinnin lisäksi estettävä sähköiskun saanti tai rajoitettava kosketusjännite niin pieneksi, että se ei aiheuta vaaraa. Tähän tarkoitukseen käytettävää suojausta nimitetään kosketusjännitesuojaukseksi. Suojaus tapahtuu a) estämällä jännitteen pääsy kosketeltaviin osiin lisäeristyksillä b) rajoittamalla kosketusjännitteen vaikutusaika lyhyeksi (esimerkiksi 0,2 s, 0,4 s) c) erottamalla virtapiiri yleisestä sähkönjakeluverkosta esimerkiksi suojaerotusmuuntajalla d) eristämällä sähkölaitteen käyttöpaikka ympäristöineen e) käyttämällä pienoisjännitettä Suojaus lisäeristyksellä Sähköiskun saanti estetään lisäeristyksellä suojausluokan II sähkölaitteissa, joissa on kaksoiseristys (peruseristys + lisäeristys) tai vahvistettu eristys. Yhä useampi osa nykyisistä sähkölaitteista on rakenteeltaan suojaeristettyjä. 13
15 5.4. Suojaus syötön automaattisella katkaisulla. Aikaisemmin tätä kosketusjännitesuojausta on nimitetty suojamaadoitusmenetelmäksi ja nollaukseksi. Tämä on yleisin kosketusjännitesuojaustapa. Suojamaadoitus tarkoittaa, että laitteen kosketeltavat metalliosat on kytketty suojajohtimen kautta maadoitukseen. Vikatilanteessa esim. laitteen kuoren tullessa jännitteelliseksi vikavirta kulkee suojajohtimen kautta suoraan maadoitukseen, jolloin sulake palaa ja virta katkeaa laitteesta Suojaus käyttämällä suojaerotusta Suojaerotusmuuntajalla syötetään yksittäistä sähkölaitetta tai useiden sähkölaitteiden muodostamaa sähköverkkoa. Suojaerotusmuuntajalla syötetään yksittäistä sähkölaitetta, kun laitetta korjataan tai huolletaan (laitteesta on poistettu jännitteellisten osien kosketussuojat) tai käytetään ahtaiden metallirakenteiden sisällä. Oppilaitoksissa ja sähkökorjaamoissa sähkölaitteiden koestukset ja sähkömittaukset tehdään usein suojaerotetuissa virtapiireissä. Koestettavaa tai korjattavaa sähkölaitetta syötetään omalla suojaerotusmuuntajalla, kun sen jännitteiset osat ovat koskettavissa. Näin huoltohenkilö ei voi saada sähköiskua, vaikka hän vahingossa koskettaisi samanaikaisesti koestettavan laitteen jännitteistä osaa ja suojamaadoitettua sähkölaitetta ja potentiaalitasauskiskoon yhteydessä olevaa metalliosaa, kuten lämmitys-, ilmastointi- tai paineilmaputkea Suojaus eristämällä sähkölaitteen ympäristö Vanhoissa asennusmääräyksissä katsottiin (1990-luvun alkupuolelle asti), että sähkölaitteen käyttäjä on riittävästi eristetty maasta asuinhuoneissa, joissa ei ole maahan yhteydessä olevia vesipisteitä ja joissa lattia on eristävä. Katsottiin, että esimerkiksi olohuoneessa, makuhuoneessa ja eteisessä sähkölaitteen pelkkä peruseristys oli riittävä ja suoja myös vikatapauksessa. Tästä syystä näissä tiloissa käytettiin 0-luokan pistorasioita (suojamaadoittamattomia pistorasioita). Nykyiset määräykset asettavat ympäristön eristykselle suuremmat vaatimukset, minkä takia myös kaikkiin asuinhuoneisiin asennetaan suojamaadoitetut pistorasiat ja sähköverkko rakennetaan niin, että se täyttää automaattiselle katkaisulle asetetut vaatimukset Suojaus käyttämällä pienoisjännitettä Kun kosketusjännite on riittävän pieni, henkilön kehon läpi ei kulje vaarallista virtaa. Tällaista jännitettä kutsuttiin aikaisemmin suojajännitteeksi, mutta nykyisin pienoisjännitteeksi. Sen suuruus saa vaihtojännitteellä olla enintään 50 V ja tasajännitteellä 120 V. Kun pienoisjännitteen suuruus on korkeintaan 25 VAC tai 60 VDC, ei jännitteisten osien kosketussuojaukselle ole asetettu kotelointivaatimuksia V:n vaihtojännitteellä ja V:n tasajännitteellä osat on suojattava niin, ettei niitä voi koskettaa sormella. Kun pienoisjännitteen virtapiiri on erotettu 14
16 maasta, sitä kutsutaan SELV-järjestelmäksi. Tämä järjestelmä on käytetyin pienoisjännitepiiri. Pienoisjännitettä käytetään yleisesti ohjaus- ja telejärjestelmissä, kuten merkinanto-, soittokelloja hälytysjärjestelmissä Vikavirtasuojakytkin Vikavirtasuojakytkintä käytetään lisäsuojana suojattaessa käyttäjää vaarallisilta sähköiskuilta. Käyttökohteina ovat mm. ulosasennettavat enintään 20 A:n pistorasiat, kylpy- ja suihkutilojen pistorasiat, maa- ja puutarhatalouden tuotantotilojen pistorasiat, työmaakeskusten enintään 32 A:n pistorasiat ja muut vastaavat kohteet, joissa pistotulppaliitäntäisen sähkökojeen käyttö on tavanomaista vaarallisempaa. Kun vikavirtasuojakytkintä käytetään kosketussuojauksen lisäsuojana, sen nimellinen toimintavirta saa olla enintään 30 ma Toimintaperiaate Kaikissa sähkölaitteissa on vuotovirtoja. Vuotovirrat kasvavat, kun eristykset heikkenevät ja laitteisiin joutuu kosteutta ja likaa. Sähkölaitteille sallitut vuotovirrat jännitteisten osien ja rungon välillä ovat seuraavat: Suojausluokan 0 ja III laitteet 0,5 ma Suojausluokan II laitteet 0,25 ma Suojausluokan I siirrettävät laitteet 0,75 ma Suojausluokan I kiinteät laitteet 3,5 ma Suojausluokan I kiinteät laitteet, joissa on lämpövastus 0,75 ma tai 0,75 ma/kw, enintään 5 ma Vikavirtasuojakytkimen toiminta perustuu sähkökojeelle menevän virran (I L ) ja sieltä palaavan virran (I N ) mittaamiseen. Mikäli sähkölaitteen jännitteellisten osien ja suojamaadoitetun osan välillä ei ole eristysvikaa, ovat edellä mainitut virrat yhtä suuret. Kuva 9. Vikavirtasuojakytkimen toimintaperiaate 1 = elektroninen laukaisupiiri 2 = laukaisumekanismi 3 = summavirtamuuntaja 4 = testipainike 15
17 Vastaavasti vikavirtasuojakytkin toimii, mikäli laitteeseen syntyy vikapaikka, josta virta pääsee kulkeutumaan suojajohtimeen tai ihmisen kautta maahan. Kuva 10. Tilanteita, joissa vikavirtasuojakytkin suojaa sähköiskulta 16
18 6. SÄHKÖLAITTEIDEN SUOJAUSLUOKAT 6.1. Suojausluokan 0 sähkölaitteet Suojausluokan 0 sähkölaitteissa on ainoastaan peruseristys, ja ne on varustettu 0-luokan pistotulpalla. Näin ollen 0-luokan sähkölaitteita voidaan käyttää vain tiloissa joissa on 0-luokan pistorasiat. Nämä tilat ovat kuivia, lattia on eristävä eikä tilassa ole maahan yhteydessä olevia metalliosia. Suojausluokan 0-laitteissa ei ole peruseristyksen lisäksi mitään rakenteellista lisäsuojausta. 6.2 Suojausluokan I sähkölaitteet Suojausluokan I sähkölaitteessa on jännitteelliset osat eristetty peruseristyksellä ja kosketeltavat metalliosat suojamaadoitettu yhdistämällä ne suojajohtimella (KeVi) kiinteän asennuksen PE-kiskoon. Suojausluokan I sähkölaitteen pistotulpassa on suojakosketin, jonka kautta suojamaadoituspiiri yhdistyy pistorasiassa olevaan vastaavaan suojakoskettimeen. Suojakoskettimella varustettu sähkölaite on mahdollista kytkeä myös 0-luokan pistorasiaan. Tällöin suojaus perustuu käyttötilassa oleviin vaarattomiin käyttöolosuhteisiin (eristävä lattia tms). Kuva luokan sähkölaite 6.3 Suojausluokan II sähkölaitteet Suojausluokan II eli suojaeristetyssä sähkölaitteessa on kosketusjännitesuojaus toteutettu lisäeristyksen avulla. Lisäeristys voi olla vahvistettu peruseristys tai kaksoiseristys jännitteellisten osien ympärillä. Suojaeristetyn laitteen pistotulppa sopii sekä 0-luokan pistorasiaan että I luokan pistorasiaan, koska käytön turvallisuus perustuu jännitteisten osien hyvään eristykseen. Kuva luokan sähkölaite 6.4. Suojausluokan III sähkölaitteet Suojausluokan III sähkölaitteet toimivat pienjänniteverkossa, missä nimellisjännite on vaihtojännitteellä enintään 50 V ja tasajännitteellä 120 V. Tyypillisimpiä laitteita ovat lasten lelut ja erilaiset ulkokäyttöön tarkoitetut sähkölaitteet, esim. koristevalot. Tällöin nimellisjännite on yleensä 6 V, 12 V tai 24 V. Suojajännitteisen sähkölaitteen liityntä verkkopistorasiaan toteutetaan erillisellä suojajännitemuuntajalla. 17
19 Kuva luokan sähkölaite 7. KOTELOINTILUOKAT 7.1. Yleistä Koteloinnin tehtävänä on estää käyttäjää koskettamasta sähkölaitteen sähköisiin osiin. Koteloinnin tarkoituksena on myös suojata sähkölaitteen sähköisiä osia vierailta esineiltä, pölyltä, vedeltä ja kosteudelta. Koteloinnin tulee olla sitä tiiviimpi, mitä hienojakoisempia vieraat aineet ovat IP-koodi Ensimmäinen tunnusnumero ilmaisee sitä, kuinkakotelointi suojaa ihmisiä koskettamasta vaarallisia osia, estäen tai rajoittaen ihmiskehon osan tai ihmisen pitämän esineen sisääntunkeutumisen ja kuinka kotelointi suojaa laitetta vieraiden esineiden ja pölyn sisääntunkeutumiselta. Toinen tunnusnumero ilmaisee, kuinka kotelo estää veden haitallisen sisääntunkeutumisen. Kuva 14. IP44 ja IP20 -kotelointiluokan pistorasiat 18
20 Kuva 15. Kotelointiluokkatunnuksen numeroiden merkitys. 19
21 8. SÄHKÖTYÖTURVALLISUUS 8.1. Yleistä Hyvän sähköturvallisuuden aikaansaamiseksi edellytetään, että sähkötyö tehdään turvallisesti, oikeita työtapoja, valmistajien asennusohjeita ja standardeja noudattaen. Oikeista työtavoista ja standardeista ei ole syytä poiketa. Hyvä sähköturvallisuus edellyttää mm. oikeaa asennetta, vastuunottoa, opastusta, oikeita, ehjiä ja tarkoituksenmukaisia työvälineitä, suojaimia, työmenetelmiä yms. Sähkötyötä tekevät henkilöt ovat ammattitaitoisia ja vastuuntuntoisia. Standardin SFS 6002 mukaan sähkötyötä on työ, jossa on sähköisiä vaaratekijöitä. KTM 516/1996:n mukaan sähkötyöllä tarkoitetaan sähkölaitteiden korjaus- ja huoltotyötä sekä sähkölaitteiston rakennus-, korjaus-, ja huoltotyötä. Lisäksi sähkötöitä ovat myös käyttötoimenpiteisiin verrattavat huoltotyöt Esimerkkejä kuolemaan johtaneista tapaturmista Sähkölaitosasentajat rakensivat uutta 20 kv:n paikallisjakelulinjaa, joka ylittää vanhan pj-avojohdon. Pylvääseen kiivennyt asentaja joutui kosketuksiin vanhan linjan jännitteisten johtimien kanssa. Mies sai sähköiskun ja putosi maahan. Mies todettiin kuolleeksi Nuorisoporukasta yksi henkilö kiipesi 220 kv:n voimajohdon Pe-Ha -pylvääseen ja joutui liian lähelle virtajohdinta. Valokaaren sytyttyä uhri putosi pylväästä ja menetti henkensä joko valokaaren vaikutuksesta tai putoamisesta johtuen. Kyseinen voimajohtopylväs täytti turvallisuusmääräykset Tutkimuslaitoksen nuori harjoittelija oli keräämässä lehtinäytteitä koivupuista. Näytteenottovälineenä oli 12 m pitkä hiilikuituinen varsi, jonka päässä on leikkuri. Hiilikuitu on sähköä hyvin johtava materiaali. Työskennellessään harjoittelija käveli tutkimusalueen halki kulkevan 20 kv: n avojohdon alta, jolloin varsi joutui kosketuksiin avojohdon jännitteiseen johtimeen. Harjoittelija sai kuolettavan sähköiskun. Tapaturmaan välitön syy oli maallikon työskentely liian lähellä jännitteisiä avojohdon johtimia Sähkönkäyttäjälle sallitut työt Tavallinen sähkönkäyttäjä saa tehdä joitakin sähkötöitä itselleen. Sähkötöiden tekeminen on kuitenkin osattava. Vastuu töistä on aina tekijällä. 20
22 8.4. Jokaiselle sähkönkäyttäjälle sallittuja käyttötoimenpiteitä 1) Sulakkeen vaihto a) asunnon sulakkeen vaihto b) automaattisulakkeen asettaminen toiminta-asentoon c) valonsäätimessä (himmentimessä) olevan sulakkeen vaihto 2) Valaisimen lampun ja sytyttimen vaihto 3) Jännitteettömyyden toteaminen hyväksytyllä jännitteenkoettimella, kun tehdään jokaiselle sähkönkäyttäjälle sallittuja töitä 4) Vikavirtasuojakytkimen toiminnan testaus 8.5. Jokaiselle sähkönkäyttäjälle sallittuja korjaus- ja asennustöitä 1) Yksivaiheisen jatkojohdon korjaus ja teko 2) Sähkölaitteen rikkoontuneen yksivaiheisen liitäntäjohdon ja pistotulpan vaihto, esimerkiksi: a) tavallisella pistotulpalla varustetun sähkölaitteen liitäntäjohdon ja pistotulpan vaihto b) suojamaadoitetulla pistotulpalla varustetun sähkölaitteen liitäntäjohdon ja pistotulpan vaihto c) rikkoontuneen suojaeristeisen laitteen pistotulpan vaihto suojamaadoitettuun pistotulppaan, jolloin pistotulpassa oleva suojamaadoitusliitin jätetään kytkemättä 3) Valaisimen liitäntäjohdon rikkoontuneen välikytkimen vaihto 4) Sisustusvalaisimen liittäminen valaisinliittimellä eli sokeripalalla 5) Kiinteässä asennuksessa valaisinliittimen eli sokeripalan korvaaminen uuden järjestelmän mukaisella valaisinliitinpistorasialla 6) Valaisinliitinpistorasian vaihto 7) Valaisinpistotulpan asennus ja vioittuneen tulpan vaihto 8) Jännitteettömien pistorasioiden ja kytkimien kansien irrottaminen esim. maalaamisen ja tapetoinnin ajaksi ja rikkoutuneiden kansien vaihto 9) Suojajännitteisten laitteistojen (esim. aurinkopaneeli-, lämmitys- tai valaisinjärjestelmät) asentaminen valmistajan tai tavarantoimittajan antamien ohjeiden mukaisesti 10) Harrastustoimintana tehtävä sähkölaitteiden kokoonpano esim. elektroniikan rakennussarjasta ja tällaisen laitteen korjaaminen 21
23 8.6. Jokaiselle käyttäjälle sallittuja muita töitä 1) Omakotitalon antennin asentaminen 2) Sähkölaitteiden mekaanisten osien korjaaminen, esim. pesukoneen letkun vaihto edellyttäen, että laitteen kosketussuojaus, vesisuojaus mukaan lukien, ei muutu 3) Luotettavasti ja kokonaan jännitteettömiksi tehtyjen sähköasennusten purku 4) Kaapeliojan kaivu ja kaapelin veto maahan. Ennen kaapeliojan peittämistä on sähköalan ammattilaisen todettava, että työ on tehty asianmukaisesti Ammattitaito Sähkötyötä tekevän henkilön on oltava ammattitaitoinen tai työ on tehtävä ammattitaitoisen henkilön opastamana ja valvomana. Ammattitaitovaatimus on KTM päätöksessä 516/1996: Vaatimus ammattitaitoa edellyttävissä sähköalan töissä 11 Riittävän ammattitaitoiseksi tekemään itsenäisesti oman alansa sähkö- ja käyttötöitä ja valvomaan niitä katsotaan henkilö, joka on kyseisiin töihin opastettu ja joka on: 1) suorittanut sähköalan diplomi-insinöörin tai tekniikan ammattikorkeakoulututkinnon (insinööri amk) taikka insinöörin tai teknikon tutkinnon; 2) suorittanut sähköalan ammattitutkinnon tai erikoisammattitutkinnon taikka vastaavan tutkinnon; 3) suorittanut hyväksytysti sähköalan oppisopimuskoulutuksen; 4) suorittanut sähköalan kolmivuotisen ammatillisen perustutkinnon tai vastaavan koulutuksen ja sen jälkeen hankkinut vuoden työkokemuksen kyseisistä sähköalan töistä; 5) suorittanut sähköalan kaksivuotisen ammatillisen perustutkinnon tai vastaavan koulutuksen ja sen jälkeen hankkinut kahden vuoden työkokemuksen kyseisistä sähköalan töistä; 6) suorittanut yhden vuoden pituisen sähköalan koulutuksen ja sen jälkeen hankkinut kolmen vuoden työkokemuksen kyseisistä sähköalan töistä; taikka 7) hankkinut kuuden vuoden työkokemuksen kyseisistä sähköalan töistä ja riittävät alan perustiedot. Sähkövoima-alan tehtävissä muun sähköalan kuin sähkövoimatekniikan koulutuksen suorittaneilta edellytetään lisäksi vuosi sähkövoima-alaan perehdyttävää työkokemusta tutkinnon tai koulutuksen jälkeen. 22
24 Jos kyse on yksittäiseen sähkölaite- tai sähkölaitteistoryhmään kohdistuvista sähköalan töistä, riittävän ammattitaitoiseksi tekemään itsenäisesti kyseisiä töitä katsotaan 1 momentista poiketen henkilö: 1) jolla on kahden vuoden työkokemus kyseisistä sähköalan töistä; tai 2) joka on suorittanut ammatillisesta aikuiskoulutuksesta annetun lain (631/1998) mukaisesti ammattitutkinnon ja siihen sisältyvänä osan, jonka Opetushallitus on vahvistanut tutkinnon perusteissa tämän pykälän edellyttämäksi sähköalan osaamisvaatimukseksi, ja sen jälkeen hankkinut vuoden työkokemuksen kyseisistä sähköalan töistä. KTM 516/1996. Sähköalan kolmivuotisen ammattikoulutuksen suorittaneiden henkilöiden pätevyys. Tutkinto Sähköasentaja Automaatioasentaja Elektroniikka-asentaja Työkokemus 1 vuosi oman alan työkokemusta tutkinnon jälkeen. 1 vuosi oman alan työkokemusta tutkinnon jälkeen, lisäksi 1vuosi sähkövoima-alan työtehtävissä. Yht. 2 vuotta työkokemusta. 1 vuosi oman alan työkokemusta tutkinnon jälkeen, lisäksi 1vuosi sähkövoima-alan työtehtävissä. Yht. 2 vuotta työkokemusta. Kuva 16. Ammattikoulutuksen suorittaneiden henkilöiden pätevyys Nämä henkilöt voivat tehdä itsenäisesti sähkötöitä. Urakoida he eivät saa. Työssäoppimispaikoilla opiskelija ei saa tehdä töitä yksin, vaan aina toisen, pätevän asentajan kanssa Sähköturvallisuuden valvonta ja vastuut Sähkötöiden johtaja vastaa yrityksen sähkötöistä. Hänellä on oltava riittävä pätevyys sähkötöiden johtamiseen. Pätevyys saavutetaan työkokemuksen, koulutuksen ja sähköturvallisuusmääräysten tuntemisen avulla. Työstä vastaava henkilö vastaa yksittäisen työkohteen työturvallisuudesta ja on esim. työnjohtaja. Itsenäiseen työhön kykenevä sähköalan ammattihenkilö voi toimia sähköturvallisuustoimien valvojana. Sähköturvallisuustoimien valvoja valvoo henkilökohtaisesti työn tekemisen turvallisuutta tai tekee sen kokonaisuudessaan itse. Työn suorittaja vastaa luonnollisesti omasta turvallisuudestaan ja tekemistään töistä. 23